दिल्ली की 'जंग' में केजरीवाल को मिला 'हनुमान' का साथ

दिल्ली की 15 विधानसभा सीटों पर जाट मतदाताओं का खासा प्रभाव है

बेनीवाल ने कहा, 'भाजपा और कांग्रेस दोनों ही दल नहीं चाहते कि क्षेत्रीय पार्टियां राजनीति में आगे आएं। ये दोनों ही बड़ी पार्टियां सिर्फ अपना काम निकालना जानती है। बाद में टाटा बाय बाय।' उन्होंने कहा कि भाजपा ने तो दिल्ली में विकास कार्य ठप कराने की पूरी कोशिश की। बेनीवाल ने कहा कि देश में सिर्फ दो ही व्यक्ति राज कर रहे हैं, जो इन दोनों के खिलाफ आवाज उठाता है, उनके घर पर ईडी और सीबीआई भेज दी जाती है। गिरफ्तार करके जेल में डाल दिया जाता है और लंबे समय तक जमानत भी नहीं होने देते। आज पूरा देश यह चाहता है कि दिल्ली में आम आदमी पार्टी चुनाव जीते, वरना पता नहीं कितने समय तक अघोषित इमरजेंसी चलेगी।

15 सीटों पर जाटों का दबदबा
दिल्ली की कुल 70 विधानसभा सीटों में से 15 सीटें ऐसी मानी जाती है जहां जाट मतदाताओं की संख्या 25 से 30 प्रतिशत है। दिल्ली के मुंडका, नांगलोई जाट, नजफगढ़, नरेला, बवाना और बिजवासन विधानसभा क्षेत्र में जाट मतदाताओं की संख्या 20 से 28 फीसदी तक है। मटियाला, रिठाला, महरौली, किराड़ी, उत्तम नगर, विकासपुरी और छतरपुर विधानसभा में भी जाट निर्णायक स्थिति में माने जाते हैं। ऐसा कहा जाता है कि अगर कोई राजनैतिक दल जाटों को अपनी ओर आकर्षित करने में कामयाब रहते हैं तो उनकी जीत निश्चित है। पिछले दो विधानसभा चुनाव की बात करें तो वर्ष 2015 के चुनाव में 'आप' के 8 और 2020 के चुनाव में 9 जाट विधायक जीते थे!

@hanumanbeniwal @ArvindKejriwal @AamAadmiParty @SanjayAzadSln @TeamRLPorg